Verohallinnon pääjohtaja Pekka Ruuhonen on jäämässä eläkkeelle. Läksiäishaastattelussa hän moittii hallituksen verolinjauksia ja sanoo, että verotuista pitäisi päästä eroon, koska niiden vaikutukset ovat jokseenkin olemattomat.

Verohallinnon pääjohtaja Pekka Ruuhonen ihmettelee, miksei Suomessa saada läpi monia tärkeitä muutoksia. ”Siinä on paljon hyvää, että kaikki tuntevat kaikki, mutta reipas ja raikas keskustelu puuttuu.”­

Verohallinnon ylijohtaja Pekka Ruuhonen on jäämässä eläkkeelle uudenvuodenaattona, samana päivänä kun hän täyttää 63 vuotta. Virkakautta olisi jäljellä vielä kaksi vuotta, mutta hän päätti lähteä jo nyt.

Ruuhonen on johtanut viiden vuoden ajan 5 000 hengen organisaatiota, joka kantaa veroina 57 miljardia euroa Suomen hyvinvoinnin rahoittamiseen.